เรื่องร้องเรียน (ทางเท้า,สะพาน) วันที่ 2022-09-22 01:34:40 — แขวงบ้านพานถม เขตพระนคร กรุงเทพมหานคร
22กย.65

อ้างอิงเรื่องที่แจ้งส่งมาทาง Traffy Fondue เมื่อวันที่ 13กย.65 เลขรับเรื่อง 2022-L27VUP เกี่ยวกับทางเดินเท้าที่เพิ่งทำ มีน้ำฝนไหลเข้าบ้าน

(ตามโครงการซ่อมผิวจราจร สัญญาที่ สกบ.10/2565 ลว.25เมย.65)

ในวันที่15กย.65 มีแฟนผู้รับเหมามากดออด ถามถึงเรื่องที่แจ้งน้ำฝนไหลเข้าบ้าน และได้ต่อโทรศัพท์พูดกับคุณอุดม เจ้าหน้าที่โยธา ได้รับคำถามว่าถ้าจะยกคันหินให้สูงขึ้นเพื่อลดจำนวนน้ำที่ไหลจากลาดสะพาน แต่เวลาขับรถเข้า-ออก จะต้องใช้ตะแกรงเหล็กมาวางรองให้รถวิ่งขึ้นลงได้เอาไหม

รวมถึงแฟนผู้รับเหมาได้บอกว่าถ้าจะต้องปรับเปลี่ยนอะไร เป็นค่าใช้จ่ายที่ต้องออกเอง

วันที่19กย.65 เห็นมีคนงานมาโบกปูนแก้ไขรอบปากบ่อและขอบทางเท้า(จุดที่ถูกฝนชะในวันที่10กย.ที่แจ้งมาในครั้งก่อน) และช่วงบ่ายมีรถน้ำมาชะล้างพื้นทางเดินตลอดแนวจึงคาดว่า น่าจะได้เห็นทิศทางของน้ำว่าไหลไปทางไหนบ้าง

เท่าที่สังเกตุเห็นเวลามีฝน น้ำที่มาจากอาคารที่อยู่ถัดไปจะไหลมาลงหน้าประตูบ้านเป็นจุดแรก (คลิป1ใน3ที่ส่งมาพร้อมกับเรื่องที่แจ้งมาครั้งแรกก็มีให้เห็นเช่นกัน)

และไม่ใช่ทุกครั้งที่ฝนตกแล้วน้ำที่ลงจากสะพานจะไหลเข้ามาถึงหน้าประตูแต่มีข้อสงสัยคือถ้าน้ำมาทางสะพานมากๆจะไหลลงปากบ่อระบายบนผิวทางเดินได้ดีแค่ไหน

รวมถึงบล๊อกที่ปูไว้ตลอดแนวหน้าประตูบ้านที่มีน้ำไหลลงมาและอาคารใกล้กันมีความลาดเอียงให้น้ำไหลไปทิศที่เหมาะสมดีแล้วหรือไม่

วันก่อนที่ฝนตกไม่มาก เห็นชัดเจนว่าน้ำที่ค่อยๆไหลมาไม่ได้ลงไปทางปากบ่อพักน้ำบนทางเดิน เพราะขอบและตัวปากท่อมีความลาดเอียงสูงกว่าบล๊อกโดยรอบใช่หรือไม่ รวมถึงฝนที่ตกตั้งแต่02:30น.ของเช้าวันนี้ ดังตัวอย่างคลิปที่ส่งมาเพิ่มเติม

ขอตั้งข้อสังเกตุว่าปริมาณน้ำจากฝนที่ไม่ได้ตกหนักแต่ไม่ได้ไหลลงท่อระบายที่ทำใหม่สะท้อนถึงความไม่ได้มาตรฐานของการก่อสร้างหรือไม่ และกทม.จะตรวจลงนามรับงานเช่นนี้ได้หรือ

จึงหวังว่าจะได้รับการตรวจสอบและปรับปรุง ด้วยความขอบคุณมา ณ ที่นี้